એક ગ્લોબલ સરવેમાં ભારતીય મહિલાઓ માટે નિરાશાજનક સમાચાર આવ્યા છે. વિશ્વમાં આત્મહત્યા કરનારી દર ત્રીજી મહિલા ભારતીય હોવાનું બહાર આવ્યું છે. ૨૦૧૬માં આત્મહત્યા કરનારી ૩૭ ટકા મહિલાઓ ભારતીય હોવાનું સરવેમાં જણાયું હતું. ૨૦૧૬માં વિશ્વની કુલ વસતીમાં ૧૮ ટકા લોકો ભારતીય હોવાનું સરવેનું તારણ હતું. લેન્સન્ટ પબ્લિક હેલ્થ જનરલમાં પ્રસિદ્ધ થયેલા અહેવાલ મુજબ ૨૦૧૬માં આત્મહત્યા કરનારી ૩૭ ટકા મહિલાઓ ભારતીય હતી જ્યારે આત્મહત્યા કરનાર પુરુષોમાં ૨૪.૩ ટકા પુરુષો ભારતીય હતા. આ સરવેનો રિપોર્ટ રજૂ કરનાર લોકોમાં સક્રિય રહેલા રાખી ડાંડોનાએ જણાવ્યું હતું કે, આત્મહત્યા કરનાર મહિલાઓમાં પરિણીત મહિલાઓની સંખ્યા વધારે હતી. ભારતીય સમાજમાં એવી સમજ છે કે લગ્ન પછી સુરક્ષા માટે મહિલા લગ્નનાં બંધનને વળગી રહે છે.